**ՖԻՆԱՆՍՆԵՐԻ ՆԱԽԱՐԱՐՈՒԹՅԱՆ**

**ԳԼԽԱՎՈՐ ՔԱՐՏՈՒՂԱՐ**

**ՊԱՐՈՆ Կ. ՍԱՐԳՍՅԱՆԻՆ**

**Հարգելի՛ պարոն Սարգսյան,**

Աշխատանքի և սոցիալական հարցերի նախարարության (այսուհետ՝ Նախարարություն) ենթակայության պետական ոչ առևտրային կազմակերպությունների 2024 թվականի կարիքների համար սննդամթերքի ձեռքբերման նպատակով հայտարարված թիվ «ԱՍՀՆ-ՊՈԱԿ-ԷԱՃԱՊՁԲ-24/4-ԵԽ» ծածկագրով գնման ընթացակարգի (այսուհետ՝ Ընթացակարգ) առաջին տեղ զբաղեցրած մասնակիցների՝ «Բիգ ֆուդ» և «Սավա» ՍՊԸ-ների կողմից ներկայացված հայտերով լրացված չեն եղել առաջարկվող ապրանքների ամբողջական նկարագրերը, ինչպես նաև կցված չի եղել իրական շահառուների վերաբերյալ տեղեկատվության կայքէջի հղումը, բացակայել է էլեկտրոնային ստորագրությունը: Ընթացակարգի մյուս մասնակցի՝ «Վենդա» ՍՊԸ-ի հայտում կցված չի եղել իրական շահառուների վերաբերյալ տեղեկատվության կայքէջի հղումը, իսկ «ԿԱՈՒՊԵՐՖՈՒԴ» ՍՊԸ-ի հայտում՝ առաջարկվող ապրանքների ամբողջական նկարագրերը:

Համաձայն «Գնումների գործընթացի իրականացման» կարգի 41-րդ կետի՝ Ընթացակարգի մասնակիցներին ծանուցվել է սահմանված ժամկետում շտկում կատարելու վերաբերյալ։ Վերջիններիս կողմից շտկումները չեն կատարվել: «Սավա» ՍՊԸ-ն չի շտկել միայն 23-րդ չափաբաժինը, իսկ «ԿԱՈՒՊԵՐՖՈՒԴ» ՍՊԸ-ն՝ 54-րդ չափաբաժինը:

Ընցացակարգի 3,5,11,14,19,23,29,53,54, և 116-րդ չափաբաժինները հայտարարվել են չկայացած՝ համաձայն «Գնումների մասին» օրենքի 37-րդ հոդվածի 1-ին մասի 1-ին կետի (մասնակիցների կողմից սահմանված ժամկետում շտկում չի կատարվել):

2023 թվականի դեկտեմբերի 18-ին ***Նախարարությունն*** ***ընդունել է որոշում*** վերոնշյալ չափաբաժինների մասով «Բիգ ֆուդ», «Սավա», «ԿԱՈՒՊԵՐՖՈՒԴ» և «Վենդա» ՍՊԸ-ներին գնումների գործընթացին մասնակցելու իրավունք չունեցող մասնակիցների ցանկում ներառելու վերաբերյալ՝ ***համաձայն ՀՀ կառավարության 2017 թվականի մայիսի 4-ի N 526-Ն որոշման N 1 հավելվածի 32-րդ կետի 19 ենթակետի***՝ 19) եթե մասնակցի` հրավերով նախատեսված գնումներին մասնակցելու իրավունք ունենալու մասին հավաստումը որակվում է որպես իրականությանը չհամապատասխանող, կամ մասնակիցը հրավերով սահմանված կարգով և ժամկետներում չի ներկայացնում հրավերով նախատեսված փաստաթղթերը կամ ընտրված մասնակիցը չի ներկայացնում որակավորման կամ պայմանագրի ապահովումը կամ համաձայնագիրը կնքելու նպատակով պայմանագիրը կնքած անձը չի փոխարինում տուժանքի ձևով ներկայացված որակավորման կամ պայմանագրի ապահովումը, ապա այդ հանգամանքը համարվում է որպես գնման գործընթացի շրջանակում ստանձնված պարտավորության խախտում և ***հիմք ընդունելով «Գնումների մասին» օրենքի 6-րդ հոդվածի 1-ին մասի 6-րդ կետի «ա» պարբերության պահանջները՝*** խախտել է պայմանագրով նախատեսված կամ գնման գործընթացի շրջանակում ստանձնած պարտավորությունը, որը հանգեցրել է պատվիրատուի կողմից պայմանագրի միակողմանի լուծմանը կամ գնման գործընթացին տվյալ մասնակցի հետագա մասնակցության դադարեցմանը և մասնակիցը հրավերով և (կամ) պայմանագրով սահմանված ժամկետում չի վճարել հայտի, պայմանագրի և (կամ) որակավորման ապահովման գումարը։

«Գնումների մասին» օրենքի 6-րդ հոդվածի 1-ին մասի 6-րդ կետի «ա» պարբերությամբ նախատեսված հիմքերն ի հայտ գալու դեպքում պատվիրատուի ղեկավարի պատճառաբանված որոշման հիման վրա լիազորված մարմինը մասնակցին ներառում է գնումների գործընթացին մասնակցելու իրավունք չունեցող մասնակիցների ցուցակում։

|  |  |  |  |  |  |  |  |
| --- | --- | --- | --- | --- | --- | --- | --- |
| Մասնակցի | | | | | | | |
| անվանումը | ՀՎՀՀ/ֆիզ. անձի դեպքում հանրային ծառայության համարանիշը | գործունեության հասցեն | գնումների գործընթացին մասնակցելու պայմաններին չբավարարելու իրավական հիմքը | | | ցուցակում ներառելու մասին պատվիրատուի ղեկավարի կայացրած որոշման ամսաթիվը և գնման ընթացակարգի ծածկագիրը |
| խախտել է գնման գործընթացի շրջանակում ստանձնած պարտավորությունը, որը հանգեցրել է գնման գործընթացին տվյալ մասնակցի հետագա մասնակցության դադարեցմանը | խախտել է պայմանագրով նախատեսված պարտավորությունը, որը հանգեցրել է պատվիրատուի կողմից պայմանագրի միակողմանի լուծմանը | որպես ընտրված մասնակից հրաժարվել կամ զրկվել է պայմանագիր կնքելու իրավունքից |
| «Բիգ ֆուդ» | 06689875 | ք Երևան, Նար Դոս 26 | Կազմակերպության կողմից սահմանված ժամկետում շտկում չի կատարվել | - | - | 2023 թվականի դեկտեմբերի 18 «ԱՍՀՆ-ՊՈԱԿ-ԷԱՃԱՊՁԲ-24/4-ԵԽ» |
| «Սավա» ՍՊԸ | 03514047 | ք․Աբովյան, Հանրակացանային 8 | Կազմակերպության կողմից սահմանված ժամկետում շտկում չի կատարվել | - | - |
| «Վենդա» ՍՊԸ | 00059635 | ք Երևան, Րաֆֆու 111/34 | Կազմակերպության կողմից սահմանված ժամկետում շտկում չի կատարվել | - | - |
| «ԿԱՈՒՊԵՐՖՈՒԴ» ՍՊԸ | 01059264 | ք Երևան, Ավան, Հովհաննիսյան 24/7 | Կազմակերպության կողմից սահմանված ժամկետում շտկում չի կատարվել | - | - |

Կից Ձեզ եմ ներկայացնում վերոնշյալ Ընթացակարգի փաստաթղթերը և Նախարարության ընդունած որոշումը։

Առդիր` 83 էջ:

**ՀԱՐԳԱՆՔՈՎ՝ Ս. ՄՈՒՐԱԴՅԱՆ**



Կատարող՝ գնումների համակարգման բաժին,

հեռ.՝ 094 926 777 Լիանա Մկրտչյան